Marju Vesik
Marju Vesik (Kihnus tuntud kui Võsu Marju; sündinud 7. märts 1986) on SA Kihnu Kultuuriruumi juhataja ning Kihnu kultuuri ja pärimuse hoidja. Ta on ema ja isa poolt põliskihnlane. Ta on teinud aastaid Vikerraadios kihnukeelseid uudiseid ning kuulajad teadsid teda tollal kui Mere Marjut. Marju Vesik on aastaid korraldanud festivali Kihnu Mere Pidu. Ta on töötanud kodusaarel giidina, tegelnud turismivaldkonnas ning töötas aastaid SA Kihnu Kultuuriruumi projektijuhina.